Euharistia – instituirea și roadele Euharistiei
Disciplina: Religie Cultul Romano-Catolic de limbă română        Clasa: a 6-a
Nume elev: ____________________        Data: ____________
1. Numește două minuni prin care Isus i-a pregătit pe apostoli să accepte marele mister al prezenței sale sub chipul pâinii și al vinului. Explică, într-un enunț, legătura dintre una dintre aceste minuni și Euharistie.

2. Scrie, cu propriile cuvinte, definiția Sfintei Euharistii. Definiția ta trebuie să precizeze ce cuprinde acest sacrament, sub ce chip îl primim și pentru ce ne este dat.

3. Când și de către cine a fost instituită Sfânta Euharistie? Redă, după textul din Evanghelia după Luca prezentat în lecție, cuvintele rostite de Isus asupra pâinii.

4. Explică sensul cuvintelor „memorial” și „chezășie”, apoi formulează un enunț în care să arăți de ce Euharistia este numită memorial al morții și învierii lui Isus.

5. Isus le-a poruncit apostolilor: „Faceți aceasta în amintirea mea!”. Cine împlinește astăzi această poruncă și în cadrul cărei celebrări? Ce primesc credincioșii la Sfânta Liturghie de la cele două „mese” pregătite?

6. Andrei spune: „După Prefacere, pe altar rămân doar pâine și vin obișnuite, pentru că asta vedem cu ochii.” Arată, în două-trei enunțuri, de ce afirmația lui Andrei este greșită, folosind ceea ce ai învățat în lecție.

7. Enumeră patru roade ale Sfintei Împărtășanii, așa cum sunt prezentate în lecție, apoi alege unul dintre ele și scrie cum s-ar putea vedea acest rod în viața de zi cu zi a unui elev de clasa a VI-a.

8. Citește din nou povestea Sfântului Tarciziu. Ce faptă a săvârșit el și de ce este numit „Sfântul Euharistiei”? Scrie apoi două moduri concrete prin care tu poți arăta respect și iubire față de Isus prezent în Sfânta Euharistie.

